CELEX: 32003D0819
Language: el
Date: 2003-11-19 00:00:00
Title: 2003/819/ΕΚ: Απόφαση της Επιτροπής, της 19ης Νοεμβρίου 2003, για την τροποποίηση της απόφασης 1999/815/EK σχετικά με τα μέτρα που απαγορεύουν τη διάθεση στην αγορά παιχνιδιών και προϊόντων παιδικής φροντίδας κατασκευασμένων από μαλακό PVC που περιέχει ορισμένους φθαλικούς εστέρες τα οποία κατά τη χρήση μπαίνουν στο στόμα παιδιών ηλικίας μικρότερης από τριών ετών (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2003) 4295]

Avis juridique important

|

32003D0819

2003/819/ΕΚ: Απόφαση της Επιτροπής, της 19ης Νοεμβρίου 2003, για την τροποποίηση της απόφασης 1999/815/EK σχετικά με τα μέτρα που απαγορεύουν τη διάθεση στην αγορά παιχνιδιών και προϊόντων παιδικής φροντίδας κατασκευασμένων από μαλακό PVC που περιέχει ορισμένους φθαλικούς εστέρες τα οποία κατά τη χρήση μπαίνουν στο στόμα παιδιών ηλικίας μικρότερης από τριών ετών (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2003) 4295]  

Επίσημη Εφημερίδα αριθ. L 308 της 25/11/2003 σ. 0023 - 0024

Απόφαση της Επιτροπήςτης 19ης Νοεμβρίου 2003για την τροποποίηση της απόφασης 1999/815/EK σχετικά με τα μέτρα που απαγορεύουν τη διάθεση στην αγορά παιχνιδιών και προϊόντων παιδικής φροντίδας κατασκευασμένων από μαλακό PVC που περιέχει ορισμένους φθαλικούς εστέρες τα οποία κατά τη χρήση μπαίνουν στο στόμα παιδιών ηλικίας μικρότερης από τριών ετών[κοινοποιηθείσα υπό τον αριθμό Ε(2003) 4295](Κείμενο που παρουσιάζει ενδιαφέρον για τον ΕΟΧ)(2003/819/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 92/59/EOK του Συμβουλίου, της 29ης Ιουνίου 1992, για τη γενική ασφάλεια των προϊόντων(1), και ιδίως το άρθρο 11 παράγραφος 2,Εκτιμώντας τα ακόλουθα:(1) Η Επιτροπή υιοθέτησε, στις 7 Δεκεμβρίου 1999, την απόφαση 1999/815/EΚ(2), όπως τροποποιήθηκε τελευταία από την απόφαση 2003/610/EΚ(3), βασισμένη στο άρθρο 9 της οδηγίας 92/59/EOK, η οποία επιβάλλει στα κράτη μέλη να απαγορεύσουν τη διάθεση στην αγορά των παιχνιδιών και των προϊόντων φροντίδας κατασκευασμένων από μαλακό PVC που περιέχει μία ή περισσότερες από τις ουσίες φθαλικό δι-ισο-εννεϋλεστέρα (DINP), φθαλικό δι(2-αιθυλεξυλ)εστέρα (DEHP), φθαλικό διβουτυλεστέρα (DBP), φθαλικό δι-ισο-δεκυλεστέρα (DIDP), φθαλικό δι-n-οκτυλεστέρα (DNOP) και φθαλικό βουτυλβενζυλεστέρα (BBP), τα οποία κατά τη χρήση μπαίνουν στο στόμα παιδιών ηλικίας μικρότερης από τριών ετών.(2) Η ισχύς της απόφασης 1999/815/EK περιορίστηκε σε τρεις μήνες, σύμφωνα με τις διατάξεις του άρθρου 11 παράγραφος 2 της οδηγίας 92/59/EOK. Επομένως, η ισχύς της απόφασης επρόκειτο να λήξει στις 8 Μαρτίου 2000.(3) Κατά την υιοθέτηση της απόφασης 1999/815/EK προβλέφτηκε να παραταθεί η ισχύς της εάν είναι απαραίτητο. Η ισχύς των μέτρων που εγκρίθηκαν με την απόφαση 1999/815/ΕΚ παρατάθηκε με μια σειρά αποφάσεων για μια πρόσθετη περίοδο τριών μηνών την κάθε φορά· συνεπώς, η ισχύς της απόφασης έπρεπε να λήξει στις 20 Νοεμβρίου 2003.(4) Έχουν υπάρξει μερικές εξελίξεις όσον αφορά την επικύρωση των μεθόδων ελέγχου της μετανάστευσης των φθαλικών εστέρων, καθώς και όσον αφορά την αξιολόγηση των συνολικών κινδύνων από τους φθαλικούς εστέρες στο πλαίσιο του κανονισμού (ΕΟΚ) αριθ. 793/93 του Συμβουλίου, της 23ης Μαρτίου 1993, για την αξιολόγηση και τον έλεγχο των κινδύνων, από τις υπάρχουσες ουσίες(4). Ωστόσο, χρειάζεται επιπλέον εργασία στα θέματα αυτά για να εξευρεθούν λύσεις σε μερικές παραμένουσες σημαντικές δυσκολίες.(5) Έως ότου εξευρεθούν λύσεις στις παραμένουσες δυσκολίες αλλά και για να διαφυλαχτούν οι στόχοι της απόφασης 1999/815/ΕΚ και των παρατάσεών της, είναι απαραίτητο να διατηρηθεί η απαγόρευση της τοποθέτησης στην αγορά των αναφερομένων προϊόντων.(6) Ορισμένα κράτη μέλη έχουν εφαρμόσει την απόφαση 1999/815/EK με μέτρα εφαρμόσιμα έως τις 20 Νοεμβρίου 2003. Συνεπώς είναι απαραίτητο να εξασφαλιστεί ότι η ισχύς αυτών των μέτρων παρατείνεται.(7) Είναι επομένως απαραίτητο να παραταθεί η ισχύς της απόφασης 1999/815/EK, προκειμένου να εξασφαλιστεί ότι όλα τα κράτη μέλη διατηρούν την απαγόρευση που προβλέπεται από την εν λόγω απόφαση.(8) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής εκτάκτων αναγκών,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Στο άρθρο 5 της απόφασης 1999/815/EK οι λέξεις "20 Νοεμβρίου 2003" αντικαθίστανται από τις λέξεις "20 Φεβρουαρίου 2004".Άρθρο 2Τα κράτη μέλη θα λάβουν τα απαραίτητα μέτρα να συμμορφωθούν με την παρούσα απόφαση μέσα σε λιγότερο από δέκα ημέρες από την ανακοίνωσή της. Ενημερώνουν αμέσως την Επιτροπή σχετικά.Άρθρο 3Η παρούσα απόφαση απευθύνεται στα κράτη μέλη.Βρυξέλλες, 19 Νοεμβρίου 2003.Για την ΕπιτροπήDavid ByrneΜέλος της Επιτροπής(1) ΕΕ L 228 της 11.8.1992, σ. 24.(2) ΕΕ L 315 της 9.12.1999, σ. 46.(3) ΕΕ L 210 της 20.8.2003, σ. 35.(4) ΕΕ L 84 της 5.4.1993, σ. 1.